Nordjyske Kurt Helge Møller har testamenteret 658.613,29 kroner til kardiologisk afdeling på Aalborg Universitetshospital.

Glædelig nyhed på vej til Aalborg Universitetshospital. En nordjysk mand har nemlig haft hospitalet og i særdeleshed kardiologisk afdeling i tankerne forud for sin død. Kurt Helge Møller har i et testamente ønsket, at kardiologisk afdeling på Aalborg Universitetshospital skal arve efter ham. Det er anført i testamentet, at arven skal anvendes til forskning og efteruddannelse af personale på afdeling S1. Arven består af et kontant beløb på ​58.613,29 kroner. Da der er tale om så mange penge - flere end 100.000 kroner, så kræves det faktisk en tillægsbevilling fra politisk side, for at afdelingen kan tage imod pengene. Det ventes, at regionens forretningsudvalg på et møde i næste uge godkender arven efter Kurt Helge Møller. Pengene vil så blive sat ind på en særskilt konto, som administreres af hospitalsledelsen, Aalborg Universitetshospital. Samtidig vil politikerne sikre, at regionens driftstilskud til sygehuset ikke vil  blive reduceret på grund af arven, ligesom pengene populært sagt ikke bare ryger ind som almindelig drift. Det er op til hospitalsledelsen at sørge for at arven anvendes til det formål, som Kurt Helge Møller havde tiltænkt.